Od dnešného dňa platí na Slovensku **núdzový stav**, ktorý **potrvá** nasledujúcich **45 dní**. V čase núdzového stavu možno v nevyhnutnom rozsahu a na nevyhnutný čas obmedziť základné práva a slobody a uložiť povinnosti na postihnutom území.

Spoločne s núdzovým stavom vstúpili do platnosti nové mimoriadne opatrenia. Týkajú sa maximálneho počtu osôb v prevádzkach, hromadných podujatí, otvorení reštauračných zariadení, zákazu rodinných osláv/svadieb/karov (okrem obradov). Nové pravidlá sa týkajú aj nosenia rúšok.

**Od dnes rúška aj v exteriéri**

Povinnosť nosiť rúško stále platí v interiéri s výnimkou vlastnej domácnosti, kúpalísk, wellness centier či pri cvičení v interiéri. Rúško je od 1. októbra potrebné **nosiť aj v exteriéri**, ak sa človek nachádza vo vzdialenosti **menej ako 2 metre od ľudí, s ktorými nežije v jednej domácnosti.**

Rúška musia nosiť aj zamestnanci vykonávajúci prácu v spoločnom pracovnom priestore. Výnimku z nosenia rúška má zamestnanec, ktorý sa nachádza na pracovisku sám.

Povinnosť preventívneho nosenia rúšok sa predĺžila aj pedagógom a odborným zamestnancom a žiakom druhého stupňa základných škôl a študentom stredných škôl v rámci vyučovania. Nosenie rúšok v triedach **nie je povinné pre mladšie deti**, teda tie, ktoré navštevujú **predškolské zariadenia a prvý stupeň základných škôl**.

Nosenie rúšok je povinné aj pre pedagógov, odborných zamestnancov a všetkých žiakov v interiérových priestoroch s výnimkou času potrebného na konzumáciu jedál a nápojov.

**Výnimky z nosenia rúšok** majú žiaci so stredným a ťažkým mentálnym alebo sluchovým postihnutím.

Rúška sú povinné aj pri hromadných podujatiach, a to aj v prípade, že sa konajú v exteriéri. Takisto sú povinné v hľadiskách divadiel či športových hál a štadiónov.

Rúška sa nemusia nosiť na čas nevyhnutný na konzumáciu jedál a nápojov, napríklad v prevádzkach verejného stravovania alebo v priestoroch obchodných centier, ktoré sú určené na konzumáciu (food courty, kaviarne, reštaurácie).

**V prípade nenosenia rúšok na miestach, kde je to povinné ti hrozí pokuta v blokovom konaní do výšky 1000 eur. Počas mimoriadnej situácie je však možné udeliť pokutu až do výšky 1659 eur.**

**Karanténa a hranice**

V zozname menej rizikových krajín sa od 1. októbra 2020 nachádzajú: Austrália, Bulharsko, Cyprus, Čína, Dánsko, Estónsko, Fínsko, Grécko, Írsko, Island, Japonsko, Južná Kórea, Kanada, Lichtenštajnsko, Litva, Lotyšsko, Maďarsko, Monako, Nemecko, Nórsko, Nový Zéland, Poľsko, Rakúsko, San Maríno, Slovinsko, Veľká Británia a Severné Írsko, Švajčiarsko, Švédsko, Taiwan, Taliansko, Vatikán.

Osoby, ktoré prídu na Slovensko z rizikových krajín EÚ, sú povinné ísť buď do domácej izolácie do času negatívneho výsledku RT-PCR testu, ktorý je potrebné absolvovať najskôr na 5. deň izolácie, alebo sa po príchode musia preukázať negatívnym RT-PCR testom nie starším ako 72 hodín v laboratóriách mimo územia SR.

V prípade, že sa osoba nachádza v izolácii, nemá príznaky ochorenia a neobdrží výsledky testu, izolácia sa končí dňom dovŕšenia jej 10. dňa. Osoby, ktoré nebudú mať test, sa musia po príchode registrovať na stránke korona.gov.sk a musia byť schopné preukázať sa potvrdením o registrácii príslušníkom policajného zboru.

Osoby, ktoré prídu na Slovensko z rizikových krajín mimo EÚ sú povinné ísť do domácej izolácie do negatívneho výsledku RT-PCR testu, ktorý je potrebné absolvovať najskôr na 5. deň izolácie, a rovnako sa musia sa zaregistrovať na webe korona.gov.sk. Zároveň musia byť schopné preukázať sa potvrdením o registrácii príslušníkom policajného zboru.

Všetky osoby, ktoré vstupujú na územie Slovenskej republiky spôsobom medzinárodnej leteckej dopravy a zároveň počas posledných 14 dní navštívili rizikovú krajinu, sú povinné registrovať sa na korona.gov.sk a po prílete sa pri kontrole touto registráciou preukázať.

**Česká republika**

Česko bolo zaradené medzi „červené“, Policajný zbor vykonáva náhodnú kontrolnú vozidiel prichádzajúcich z Českej republiky. Cestovanie na územie ČR je pre obyvateľov SR obmedzené, pri návrate pre nich platí povinná karanténna. Výnimky z povinnej karantény platia pre:

* pendlerov
* osoby zamestnané v špecifických oblastiach (zdravotníctvo, opatrovateľstvo, veda-výskum, pedagogika, sezónne práce – poľnohospodárstvo/potravinárstvo)
* študentov (a jednu sprevádzajúcu osobu – môžu ju mať so sebou, nemusia)
* športovcov idúcich na tréning
* osoby, ktoré sa idú postrať o rodinného príslušníka v sprievode maximálne ďalšej osoby
* osoby, ktoré idú obhospodarovať pôdu do 10 km od štátnej hranice
* umelci idúci na vystúpenia/nakrúcania

Recipročne platí výnimka aj pre osoby s trvalým pobytom v ČR, ktoré idú na územie SR s cieľom štúdia pričom môžu mať aj sprievod v podobe jednej osoby. Všetky vyššie uvedené výnimky sa pri možnej kontrole musia hodnoverne preukázať dokladom/potvrdením, ktorý zdôvodňuje ich právo na výnimku.

**Výnimky pre pendlerov z ČR**

Keďže sa náhodné kontroly vykonávajú sústavne len na hranici s Českou republikou, nasledujúce výnimky sa týkajú iba pendlerov z ČR. Ak máš trvalý alebo prechodný pobyt na území SR, ale miesto výkonu prácu (aj živnostníci) sa nachádza v pohraničí do 30 km od otvoreného hraničného priechodu, povinná karanténa sa na teba nevzťahuje. Nezabudni mať pri sebe potvrdenie od zamestnávateľa alebo potvrdenie o výkone práce.

**Rakúsko**

* slovenská, ani rakúska strana nevykonávajú kontroly
* povinná karanténa sa na osoby vracajúce sa z tohto územia nevzťahuje
* hraničné priechody sú otvorené v štandardnom režime (voľný pohyb)

**Maďarsko**

* slovenská strana nevykonáva kontroly
* maďarská strana umožňuje vstup iba tým cudzincom, ktorí majú na jeho území trvalý alebo prechodný pobyt (Lakcim karta) a ich rodinným príslušníkom
* občania SR môžu vstúpiť na územie Maďarska, ak v priebehu 5 dní pred svojim príchodom absolvovali test na COVID-19 s negatívnym výsledkom a majú o tom potvrdenie
* občania SR, ktorí chcú vstúpiť na územie Maďarska a budú sa zdržiavať do 30 km od štátnej hranice, majú vstup povolený na 24 hodí
* povinná karanténa sa na osoby vracajúce sa z tohto územia nevzťahuje
* ďalšie špecifické výnimky a spôsob, ako požiadať o udelenie výnimky na vstup do Maďarska nájdete nižšie na webe MZV SR

otvorené hraničné priechody: Rajka – Čuňovo (diaľničný priechod), Rajka – Čuňovo (starý priechod od 06:00-08:00 a 15:00-17:00), Komárno – Komárom, Komárno nový Monoštorský most, Esztergom – Štúrovo, Parassapuszta – Šahy, Kráľ – Banréve, Tornyosnémeti – Milhosť, Sátoraljaújhely – Slovenské Nové Mesto, Vámosszabadi – Medveďov, Letkés – Salka, Balassagyarmat – Slovenské Ďarmoty, Nógrádszakál/Ráróspuszta – Ráros, Somoskőújfalu – Šiatorská Bukovinka, Tornanádaska – Hosťovce, Esztergom- Štúrovo/vodná doprava-kompa

**Poľsko**

* slovenská, ani poľská strana nevykonávajú kontroly
* povinná karanténa sa na občanov SR vracajúcich sa z tohto územia nevzťahuje
* hraničné priechody sú otvorené v štandardnom režime (voľný pohyb)

**Ukrajina**

od 28. septembra 2020 je povolený vstup na územie Ukrajiny pre cudzincov. (viac info pozri nižšie web MZV SR)

Ukrajina je červená krajina, pre osoby vracajúce sa na územie SR **platí povinná karanténa**

otvorené hraničné priechody: Vyšné Nemecké – Užhorod, Ubľa – Malyj Bereznyj, Veľké Slemence – Mali Selmenci (pre peších od 8:00 do 20:00